પાટણ જીલ્લા પંચાયતમાં ભાજપ કોંગ્રેસની બોડી દ્વારા શિક્ષણ સમિતિની રચનામાં બનાવેલ સભ્યો પંચાયત ધારાધોરણ નિયમ વિરૂધ્ધ હોઈ કોંગ્રેસની રજૂઆતના પગલે વિકાસ કમિશ્નર દ્વારા સમિતિ બરખાસ્ત કરવાનો હુકમ કરતાં સમિતિ રદ કરવામાં આવી હતી. ત્યારે હવે શિક્ષણ સમિતિના ચેરમેન સહીત સભ્યોના હોદાઓ પણ આપમેળે દુર થઇ જવા પામ્યા છે અને બે વર્ષ માટે બનનાર નવીન બોડીની રચના માટે આજથી ભાજપ પક્ષના સભ્યો દ્વારા ચર્ચાઓ શરુ કરી દેવામાં આવી છે.